8 Mei 1925 – Afrikaans amptelik as taal erken – Kraal Uitgewers
Vandag 95 jaar gelede, op 8 Mei 1925, word Afrikaans as 'n amptelike taal erken.
Afrikaans is vandag nog die hartstaal van miljoene Suid-Afrikaners. Volgens syfers wat in 2019 deur Statistieke Suid-Afrika vrygestel is oor die tale wat Suid-Afrikaners praat, is onder meer bevind dat nagenoeg 12,2% van alle Suid-Afrikaners Afrikaans tuis praat. Afrikaans is die huistaal van nagenoeg 77,4% van die bruin bevolking, terwyl sowat 61,2% van wit Suid-Afrikaners Afrikaans as hul huistaal erken. Afrikaans is, gebaseer op die aantal moedertaalsprekers, die derde grootste taal in die land. Sowat 25,3% van mense praat Zoeloe, terwyl 14,8% van mense Xhosa tuis praat en 12,2% Afrikaans. (Bron: Afrikaans.com)
Kraal Uitgewers spog met topgehalte Afrikaanse boeke en produkte. As jy die hart van Afrikaans wil ontdek en waarlik jou taalerfenis wil vier, is die volgende vir jou:
Hoe 'n taal gemaak word
Ons gaan 'n taal maak: Afrikaans sedert die Patriot-jare is die omvattende werk oor die ontstaan en ontwikkeling van Afrikaans deur die hoog aangeskrewe taalwetenskaplike en digter, J.C. Steyn. Dié boek gaan soek na die nederige bestaan van Afrikaans die kombuistaal en volg die uitdagende roete tot by die vestiging daarvan as 'n wetenskapstaal, kunstetaal en hartstaal van meer as 7 miljoen eerstetaalsprekers.
Maak 'n knoop in jou oor
Bederf jouself (én ander) met 'n stel van dié bok-, jakkals- of uilnotaboekies gevul met pittige Afrikaanse spreekwoorde wat op elkeen van hierdie (s)kattige diertjies van toepassing is.
Drie is beter as een, so koop 'n stel en spaar!
Al dié produkte is beskikbaar in Kraal Uitgewers se e-winkel. Aanlyn bestellings is steeds oop – plaas jou bestellings vandag nog. (Versending sal plaasvind sodra grendeltyd wetgewing dit toelaat.)
Terwyl jy vir jou bestelling wag, kyk gerus hieronder en trek vir jou 'n blokkiesraaisel nader, of 'n lekker inkleurprent vir die kleinspan.
Kraal Afrikaanse Blokraai
This entry was posted in Afrikaans, Geskiedenis and tagged Afrikaans, Die wonder van 'n nuwe taal in Afrika, Jaap Steyn, Ons gaan 'n taal maak: Afrikaans sedert die Patriot-jare, Taal, verjaardag, Verset & opbou: Skrywers en politici as aktiviste vir Afrikaans.